กระแต-หลุยส์ สุดเห่อ น้องเจ้าขา แฮปปี้ลูกสาวหน้าเหมือนพ่อ
กระแต ศุภักษร ควงสามี หลุยส์ อาทิตย์ แถลงข่าวคลอดน้องเจ้าขา เผยตื่นเต้นตั้งแต่ก่อนคลอด พอได้ยินเสียงน้องร้องก็ตื่นเต้น พัฒนาการน้องดี แรกคลอดน้ำหนัก 3,340 กรัม ตั้งใจจะเลี้ยงเอง ส่วนเรื่องจะมีอีกคน รอเว้นระยะไว้อีกสักปี ซึ่งในตอนแรกจะไม่มี แต่พอเห็นหน้าลูกแล้วอยากจะมีต่อ งานในวงการยังคงรับเหมือนเดิม หลังจากนี้ก็จะเปลี่ยนนามสกุลเป็นของสามี แต่รอให้รักษาหุ่นให้สวยกว่านี้ เพราะต้องทำบัตรประชาชนใหม่,เพิ่งเป็นคุณพ่อคุณแม่ป้ายแดงหมาดๆ สำหรับคู่ของ กระแต ศุภักษร ไชยมงคล กับสามี หลุยส์ อาทิตย์ เรืองสมบูรณ์ ล่าสุดเมื่อวันที่ 5 พ.ค. 2559 ที่ผ่านมา สาวกระแตได้ผ่าคลอดลูกสาว โดยตั้งชื่อว่า น้องเจ้าขา เด็กหญิงปุณณชา เรืองสมบูรณ์ ที่โรงพยาบาลสมิติเวช สุขุมวิท มีน้ำหนักแรกคลอด 3,340 กรัม ซึ่งชื่อ ปุณณชา แปลว่า ผู้ที่เกิดมาบริบูรณ์ และในวันนี้ 8 พ.ค. เจ้าตัวก็ได้ควงสามีมาเล่าถึงวินาทีที่ได้เจอหน้าลูกสาวคนแรกให้ฟังว่า,กระแต จริงๆ แล้วค่อนข้างที่จะตื่นเต้นก่อนคลอดอยู่แล้ว แล้วก็รู้สึกได้ยินเสียงของน้องตั้งแต่คลอดออกมา,วินาทีที่ได้ยินเสียงของน้องเรารู้สึกอย่างไร?,หลุยส์ ก็อยู่ในห้องนั้นด้วย รู้สึกปลื้ม,ตอนนั้นกระแตมีสติอยู่ตลอดเลยใช่ไหม?,กระแต มีสติค่ะ ก็จะถามพี่หลุยส์ตลอดว่าตอนนี้หมอทำอะไรอยู่ เค้าก็จะบรรยายว่าตอนนี้หมอกำลังทำแบบนี้ๆ นะ บรรยายตั้งแต่ตอนเห็นผมน้อง ตัวน้อง จนได้ยินเสียงน้อง,น้ำหนักแรกคลอดเท่าไหร่?,กระแต 3,340 กรัมค่ะ ไม่ได้อ้วนนะคะ แต่ตัวยาว,เป็นการผ่าคลอดตามฤกษ์เลยใช่ไหม?,กระแต ตามฤกษ์ค่ะ ได้ฤกษ์ผ่าประมาณ 9 โมงค่ะ,ทำไมถึงเลือกชื่อน้องเจ้าขา?,กระแต กระแตอยากได้ชื่อแบบเป็นภาษาไทย อยากได้ออกแนวเหนือๆ หน่อย เราชอบคำว่า เจ้า ก็หาไปหามาก็เลยได้คำมาลงที่คำว่า เจ้าขา และก็เป็นคำพูดที่ดูน่ารัก เจ้าคะเจ้าขา อะไรอย่างนี้ ก็ได้ชื่อนี้มาก่อนคลอดสักพักหนึ่ง จริงๆ ก็คิดไว้หลายชื่อ แต่พี่หลุยส์เค้ายังเฉยๆ พอบอกชื่อ เจ้าขา เค้าก็บอกน่ารักดี,ดูหน้าน้องเค้าโครงเหมือนคุณพ่อมาก?,กระแต ก็ตั้งแต่อัลตราซาวด์แล้ว แต่ว่าลูกสาวถ้าเหมือนคุณพ่อก็แฮปปี้นะ,แล้วชื่อจริง ปุณณชา แปลว่าอะไร?,หลุยส์ แปลว่า ผู้เกิดมาครบบริบูรณ์ ซึ่งชื่อนี้ได้มาจากท่าน ว.วชิรเมธี,ตลอด 9 เดือนที่ผ่านมา ได้มีการเตรียมตัวยังไงบ้าง?,กระแต เตรียมความพร้อมทางร่างกายอย่างเดียวค่ะ ของใช้ทุกอย่างไม่ได้เตรียมอยู่แล้ว เพราะว่าถือเคล็ด ใครที่ให้ของมา กระแตก็จะขออนุญาตเอาไปให้คนอื่น,แล้วตอนนี้เตรียมของใช้ให้น้องทันแล้วใช่ไหม?,กระแต วันแรกเพื่อนๆ พี่ๆ น้องๆ ก็หอบของมา (หัวเราะ) คือตอนนี้ของทุกอย่างครบหมดเลย ไม่ต้องซื้อเลย ตอนแรกคิดว่าคลอดวันแรกก็จะให้คุณพ่อปลีกตัวไปห้าง ตอนนี้ทุกอย่างครบ ขอบคุณทุกๆ คนมากๆ,ความรู้สึกตอนนี้ที่เป็นคุณแม่แล้ว?,กระแต คือตอนแรกก็แอบเป็นห่วงเราจะเลี้ยงเค้าเป็นยังไงบ้าง แต่ว่าน้องเค้าไม่งอแงเลย เลี้ยงง่าย และกระแตก็ไม่ให้น้องอยู่ในเนิร์สเซอรี่ แต่อยู่ด้วยกันกับกระแตในห้อง เราเลี้ยงน้องไว้ในห้องเองเลย มีคุณพยาบาลสอนให้นม,ถือว่าค่อนข้างเลี้ยงง่ายไหม?,กระแต ตอนนี้นะคะ (หัวเราะ) คือเราก็ฟังคนอื่นมาเยอะ ให้นอนเยอะๆ เดี๋ยวเวลานอนจะไม่พอ แต่ว่าพอเราได้เลี้ยงเค้าเราก็ได้นอนพร้อมเค้า เค้าร้องขึ้นมาเราก็ตื่น คุณพ่อคุณแม่ก็ช่วยกันเปลี่ยนแพมเพิร์ส ให้นมไป,คุณพ่อคุณแม่ตั้งใจจะเลี้ยงเองเลยใช่ไหม? ,กระแต-หลุยส์ ตั้งใจที่จะเลี้ยงเอง,งานในวงการจะต้องน้อยลงไหม?,กระแต คือกระแตก็รับ แต่ขึ้นอยู่กับบางงาน ถ้าเป็นซีรีส์ยาวๆ ตอนนี้คงไม่อยู่แล้ว,แล้วพี่หลุยส์เรื่องงานแข่งรถจะน้อยลงไหม?,หลุยส์ ปีนี้น้อยลงอยู่แล้ว,กระแต เดี๋ยวก็ต้องไปแล้วเนี่ย น้องยังอยู่ได้เดือนกว่า เค้าก็ไปแข่งที่เยอรมัน,หลุยส์ ก็จะรีบกลับ,กระแต เดี๋ยวจะไม่ให้เฟซไทม์ และจะไม่ส่งรูปให้ (หัวเราะ),คุณพ่อเห่อขนาดไหน?,หลุยส์ ก็ตื่นเช้ามามองหน้าทุกวัน,ต่อไปจะหวงเลยไหม?,หลุยส์ ยังไม่รู้เหมือนกันครับ (ยิ้ม),พร้อมเต็มร้อยกับการกลับไปอยู่บ้านไหม?,กระแต-หลุยส์ น่าจะพร้อมนะ,มีความกังวลอะไรเป็นพิเศษบ้าง?,กระแต ไม่กังวล เพราะเค้าไม่งอแง,เพื่อนๆ มีให้คำแนะนำบ้างไหม?,กระแต แต่ละคนมาหากันเกือบทุกวัน,ทายาทคนต่อไป หลังจากนี้อยากมีลูกอีกไหม?,หลุยส์ อยากมีอีกสักคนนึง,กระแต ตอนอุ้มท้องเดือน 8 เดือน 9 ก็จะมีท้อบ้าง เพราะตอนนั้นไม่มีกิจกรรมให้เราทำ เลยรู้สึกว่าถ้าจะมีคนต่อไป อาจจะทิ้งไว้สักพักหนึ่ง แต่พอเห็นหน้าลูกแล้ว ก็ถามหมอต่อเลยว่า มีได้อีกเมื่อไหร่ คุณหมอบอก 6 เดือน แต่เราแพลนไว้ปีกว่าถึงสองปี ถึงจะมีคนต่อไป,ไปจดทะเบียนสมรสกันมาเมื่อไหร่? ,หลุยส์ วันที่ 11 เม.ย.,กระแต แต่กระแตยังไม่ได้ไปเปลี่ยนนามสกุลนะ ยังไม่มีเวลา แต่รอผอมก่อน ให้สวยๆก่อน (หัวเราะ) เพราะต้องไปถ่ายรูปทำบัตรประชาชนใหม่ เปลี่ยนคำนำหน้าเป็นนาง,ตั้งใจจะเลี้ยงน้องเจ้าขาให้เป็นแบบไหน?,หลุยส์ ให้มีมารยาทแบบคนไทย มีวินัยแบบฝรั่ง.
กระแต ศุภักษร ควงสามี หลุยส์ อาทิตย์ แถลงข่าวคลอดน้องเจ้าขา เผยตื่นเต้นตั้งแต่ก่อนคลอด พอได้ยินเสียงน้องร้องก็ตื่นเต้น พัฒนาการน้องดี แรกคลอดน้ำหนัก 3,340 กรัม ตั้งใจจะเลี้ยงเอง 
กระแต,กระแต ศุภักษร,ศุภักษร ไชยมงคล,กระแต หลุยส์,หลุยส์ อาทิตย์,อาทิตย์ เรืองสมบูรณ์,ศุภักษร เรืองสมบูรณ์,น้องเจ้าขา,ลูกกระแต หลุยส์,ลูกกระแต ศุภักษร,ลูกดารา,กระแตคลอดลูก,กระแต หลุยส์ น้องเจ้าขา,ข่าว,ไทยรัฐออนไลน์,ข่าวบันเทิง